Anicetus

Anicetus (* um 92/100 in Emesa, dat hüüdige Homs an den Orontes; † 17. April (?) 160/166 (?) in Rom) weer in de 150er un 160er Johren Bischop vun Rom.

 Leven un Wirken 
De greeksch Naam bedüüd „De Unbesiegte“. Anicetus sall nah de Legende Assyrer ween hemm un ut Emesa stammt hemm.

Wiels sien Tiet as Gemeendeleiter hett Polykarp vun Smyrna de röömsch Kark besöcht. He un  Anicetus hemm dat Osterdatum diskuteert, dat de Kark vun Smyrna to dat jöödsch Pessachfest fiern dee, wiels de röömsch Kark dat immer an’n Sönndag fiern dee, wiel dat de Dag vun dat Upstahn vun denHerrn weer,  weswegen ok de Sönndag de hillige Dag in dat Christendom is. Anicetus un Polykarp kunnen sück nich eenig wurrn, aber Anicetus hett Polykarp erloovt, sien Traditschoon to folgen. Disse Kontroverse keem in de kommend Johrhunnerten as Osterfeststriet weer up.

Ok de christliche Historiker Hegesippus hett Rom in disse Tiet besöcht; um sück över de Geschichte vun de Christen in Rom klook to maken.

Anicetus wurrd as de eerste Bischop vun Rom ansehn, de en Häresie verdammt hett, indem he den Montanismus verboden hettt. He is ok apenlich gegen de Gnostiker un den Markionismus uptreeden. Nah de Dorstellen vun den laatantikenLiber Pontificalis, de sien Angaven to den antiken Päpsten gröttstendeels ahistorsch sünd, sall Anicetus den Preestern verboden hemm, lang Hoor to dragen (villicht wiel de Gnostiker se so dragen deen). Dit wurr unafhängig vun de fraglich Angaven in’n Liber Pontificalis in de Westkark later tatsächlich allgemeen begäng.

Ok de Angaav, dat Anicetus als Merteler storven ween sall (an en 16., 17. oder 20. April), gellt as unhistorsch. Sîen Gedenkdag is de 17. April.

 Literatur 
   Georg Schwaiger: Aniketos. In: Walter Kasper (Hrsg.): Lexikon für Theologie und Kirche. 3. Auflage. Band 1. Herder, Freiburg im Breisgau 1993, Sp. 678.
   Peter Lampe: Anicetus. In: Religion in Geschichte und Gegenwart (RGG). 4. Auflage. Band 1, Mohr-Siebeck, Tübingen 1998, Sp. 503.
   Friedrich Wilhelm Bautz: Anicet. In: Biographisch-Bibliographisches Kirchenlexikon (BBKL). Band 1, Bautz, Hamm 1975. 2., unveränderte Auflage. Hamm 1990, ISBN 3-88309-013-1, Sp. 176.
   Thomas Campbell: Pope St. Anicetus. In: Catholic Encyclopedia, Band 1, Robert Appleton Company, New York 1907.
 Weblinks 

 Gesamtwerk von Migne Patrologia Latina mit Inholtsverteken
 https://www.vatican.va/content/vatican/de/holy-father.html

Kategorie:Paapst
Kategorie:Hilliger
Kategorie:Mann